Кубатбеков Курманбек
Кубатбеков Курманбек [12. 10. 1949-жылы туулган, Кыргызстан, Фрунзе (азыркы Чүй) облусу, Сокулук району, Шалта айылы] – милициянын генерал-майору (1998). Фрунзедеги политехникалык институтту (1971), СССР Ички Иштер министрлигинин академиясын (1984) бүткөн. 1971–98-жылдары Кыргыз Ички Иштер министрлигинин Түзөтүү-эмгек башкармалыгынын 12-түзөтүү-эмгек колониясында инженер, 1-Май, Октябрь райондук ички иштер бөлүмдөрүндө, Бишкек шаардык ички иштер башкармалыгында, Ички Иштер министрлигинин материалдык баалуулуктарды сыртка чыгарууга көзөмөл кылуу кызматында, Коомдук тартипти сактоо, Экономикалык кылмышка жана коррупцияга каршы күрөш, Оперативдүү кызмат башкармалыктарында инспектор, улук инспектор, начальниктин орун басары, начальниги, 1998–2001-жылдары Ички иштер министринин орун басары, 2001–04-ж. Кыргыз Республикасынын өкмөтүнүн баңгизаттарды көзөмөлдөө боюнча мамлекеттик комиссиянын төрагасы, 2004–05 -жылдары Кыргыз Республикасынын бангизаттарды көзөмөлдөө боюнча агенттигинин директору, 2006–09-ж. Кыргыз Республикасынын Президентинин кеңешчиси, Администрациясынын коргонуу жана коопсуздук иштери боюнча бөлүм башчысы болуп иштеген. Медалдар менен сыйланган.
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9